stanford-oval/wikipedia huggingface dataset:
ג'ניס ראנד

| --- | --- |
ג'ניס ראנד, 1966.
ג'ניס ראנד, 1966.
 שם סרט:  "מסע בין כוכבים: הסרט"
 תוכנית טלוויזיה:  "מסע בין כוכבים: הסדרה המקורית"
 הופעה ראשונה:  הפרק "The Man Trap" – פרק 1 עונה 1 של "מסע בין כוכבים: הסדרה המקורית", 1966.
 הופעה אחרונה:  הפרק "Flashback " – פרק 2 עונה 3 של "מסע בין כוכבים: וויאג'ר", 1996.
 מספר הופעות:  8 פרקים
 יוצרים:  ג'ין רודנברי 
 גילום הדמות:  גרייס לי וויטני
 מידע
 גזע:  אנושית
 מין:  נקבה
 מקצוע:  קצינה בצי הכוכבים
 שיוך:  צי הכוכבים
 אזרחות:  פדרציית הכוכבים המאוחדת
 
ג'ניס ראנד (באנגלית: Janice Rand) היא דמות בדיונית המופיעה לפרקים ב"מסע בין כוכבים: הסדרה המקורית" מתוך היקום הבדיוני של זיכיון מסע בין כוכבים. את דמותה גילמה השחקנית האמריקאית גרייס לי וויטני. כמו כן הדמות הופיעה בחלק מסרטי הסדרה, ובסדרת ההמשך "מסע בין כוכבים: וויאג'ר".
תיאור הדמות

ראנד משתמשת כפקידתו של קפטן ג'יימס ט' קירק על סיפון האנטרפרייז במחצית הראשונה של העונה הראשונה של הסדרה "מסע בין כוכבים: הסדרה המקורית". קיימת משיכה הדדית בינו לבינה, הבאה לידי ביטוי בפרקים כגון "The Naked Time",‏ "The Enemy Within" ו-"Miri". הפגנת הרגשות המודחקים הבולטת ביותר הייתה בפרק "The Enemy Within", בו קירק, ספוק ומק'קוי שאלו אותה על תקיפתה. ראנד הופיעה ב-8 פרקים, כולם בשנת 1966.
בשנת 1979 היא הופיעה שוב, בסרט "מסע בין כוכבים: הסרט", בו שימשה כמפעילת משגר טלפורטציה וכמש"קית. ההופעה הבאה שלה הייתה בסרט "מסע בין כוכבים 4: השיבה הביתה", בו היא קודמה לדרגת ולתקן נגד והוצבה בסן פרנסיסקו ביחד עם קריסטין צ'אפל. היא שירתה כקצינת קשר על סיפון ספינת החלל אקסלסיור (Excelsior), בסרט "מסע בין כוכבים 6: הארץ הלא נודעת" ובפרק סדרת "מסע בין כוכבים: וויאג'ר", מעונה 3 פרק 2, בשם "Flashback", בשנת 1996.
לוויטני הייתה הופעת קמאו בסרט "מסע בין כוכבים 3: החיפוש אחר ספוק", והיא זוהתה על ידי מעריצים כמגלמת את דמותה של ראנד, למרות שברשימת כתוביות הסרט היא מופיעה כמגלמת את "האישה מהקפיטריה" אדומת-השיער. וויטני, באוטוביוגרפיה  שלה, טענה כי לא גלמה את דמותה של ראנד בסרט זה.
עזיבה

גרייס לי וויטני שוחררה במהלך הצילומים של העונה הראשונה. הפרק האחרון בו הופיעה כדמות מרכזית היה "Miri", כאשר הפרק "The Conscience of the King" היה הפרק האחרון בו נטלה חלק דמותה של "ג'ניס ראנד". ההופעה שלה בפרק זה הייתה די קצרה, ולא היו לה כלל שורות דיאלוג.
הסיבות לעזיבתו של וויטני מהתוכנית אינן ברורות, אם כי הסיבה הנפוצה ביותר הייתה כי מבחינה עלילתית, קיומה של הדמות שלה מגבילה את האפשרויות הרומנטיות הפוטנציאליות של קפטן קירק. בביוגרפיה של יוצר "מסע בין כוכבים" ג'ין רודנברי נטען כי זה היה קיצוץ תקציב פשוט בלבד.
וויטני סבלה מאלכוהוליזם באותה העת, ולפי מספר מקורות זה השפיע על הביצועים שלה, שהביאו לכך שדמותה של ראנד הוצאה ממספר פרקים. כתוצאה מכך, הדבר הוביל לאי-הכללתה של ראנד לגמרי בתסריטי הפרקים. ווטני בשנת ה-80 וויטני ציינה גורמים כאלו כגורמים האפשריים שהביאו לפיטוריה, אבל באוטוביוגרפיה שלה היא דוחה בעקשנות את הטענות הללו.
לדברי וויטני, בעונה הראשונה רק לויליאם שאטנר וללנרד נימוי הובטח כי יופיעו בכל פרק ופרק של הסדרה. מבין שלושת הפרקים שבהם היא לא מופיעה, דמותה ראנד לא נכללה מלכתחילה בשניים ("Mudd's Women" ו-"What Are Little Girls Made Of?"). הפרק היחיד שבו דמותה של ראנד הוצאה במכוון מתוך התסריט היה הפרק "Dagger of the Mind"; לדברי וויטני הדבר נעשה בשל החלטה אמנותית בגלל שעלילת הפרק חושפת יתר על המידה את המשיכה ההדדית, אך המודחקת, בין קירק לבין ראנד.
באוטוביוגרפיה שלה, וויטני טוענת כי מנהל טלוויזיה (שאת שמו איננה מציינת) ניסה לתקוף אותה מינית, והיא מניחה כי קיים קשר בין זה, לבין פיטוריה כמה ימים לאחר מכן.
הערות שוליים

↑  Roddenberry, Gene and Sackett, Susan (1980). The Making of Star Trek: The Motion Picture. Pocket Books.{{cite book}}:  תחזוקה - ציטוט: multiple names: authors list (link)
↑  Herbert F. Solow and Robert H. Justman (1996). Inside Star Trek: The Real Story. Pocket Books. ISBN 0-671-00974-5.
↑  Alexander, David (1994). Star Trek Creator: The Authorized Biography of Gene Roddenberry. Roc. ISBN 0-451-45440-5.
↑  Allan Asherman (1988). The Star Trek Interview Book. Titan Books. ISBN 1-85286-104-5.
↑  Grace Lee Whitney and Jim Denney. The Longest Trek: My Tour of the Galaxy. Quill Driver Books. ISBN 1-884956-03-3.
| מסע בין כוכבים: הסדרה המקורית |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | ויליאם שאטנר • לנרד נימוי • דפורסט קלי • ג'יימס דוהאן • ג'ורג' טאקיי • נישל ניקולס • וולטר קניג • מייג'ל בארט |  |
| דמויות ראשיות | ג'יימס טיבריוס קירק • ספוק • ליאונרד מק'קוי • מונטגומרי סקוט • היקארו סולו • ניוטה אוהורה • פאבל צ'כוב |  |
| דמויות משנה | הארי מאד • סאביק • סארק • חאן נוניאן סינג • כריסטופר פייק • כריסטין צ'אפל • זפרם קוקרן • קיילאס • ג'ניס ראנד • רוברט אפריל |  |
| גזעי חייזרים | אוריונים • אנדוריאנים • גורן • וולקנים • קלינגונים • רומולאנים |  |
| מושגים | אנטרפרייז • ג'נסיס • חולצה אדומה • טרנספורטר • יקום המראה • משכפל • פדרציית הכוכבים המאוחדת • הצו העליון • צי הכוכבים • קוביאשי מארו • רביע גלקטי |  |
| ציטוטים | ‏"Where no man has gone before"‏ • "אני רופא, לא..." •  "שגר אותי למעלה, סקוטי" |  |
| סרטי הקולנוע | מסע בין כוכבים • זעמו של חאן • החיפוש אחר ספוק • השיבה הביתה • הגבול האחרון • הארץ הלא נודעת |  |
| פרקים בולטים | The Menagerie • The City on the Edge of Forever • Spectre of the Gun |  |
| ראו גם | זיכיון מסע בין כוכבים • מסע בין כוכבים: סדרת האנימציה |  |
גארי קלארק

| --- | --- |

 לידה:  1 במאי 1962 (בן 62) רדפורד, ארצות הברית 
 לאום:  ארצות הברית
 עמדה:  תופס 
 גובה:  1.75 מטרים
 משקל:  79 קילוגרם
 מספר:  84
 מכללה:  ג'יימס מדיסון
 דראפט:  דראפט ה-NFL‏ הדראפט המשלים 1984, וושינגטון רדסקינס, סבב 2,
 קבוצות כשחקן
 1984–1995:  ג'קסונוויל בולס (USFL‏ (1984–1985)   וושינגטון רדסקינס (1985–1992)   אריזונה קרדינלס (1993–1994)   מיאמי דולפינס (1995)
 הישגים כשחקן
 ארבע בחירה למשחק הפרובול (1986, 1987, 1990, 1991)   בחירה ל-70 השחקנים הגדולים של הרדסקינס
 
גארי קלארק (באנגלית: Gary Clark; נולד ב-1 במאי 1962) הוא שחקן פוטבול אמריקאי לשעבר בליגות ה-NFL וה-USFL.
ביוגרפיה

קלארק, יליד רדפורד, וירג'יניה, החל את קריירת הפוטבול במכללת ג'יימס מדיסון שם שיחק כתופס וכמחזיר בעיטות ההרחקה. ב-1983 סיים את לימודיו במכללה והיה לשחקן היחיד בתולדות המכללה שחולצתו הופרשה. לאחר המכללה עבר קלארק לשחק עבור ג'קסונוויל בולס מליגת ה-USFL שם שיחק שתי עונות. בדראפט המשלים של 1984 נבחר על ידי הרדסקינס תמורת בחירת סיבוב שני. ברדסקינס היה חלק משלישית התופסים (יחד עם ארט מונק וריקי סנדרס) שכונו ה"פלוגה". "הפלוגה" הפכו לשלישית התופסים הראשונים בהיסטורית ה-NFL שעברו את רף 1,000 יארדים כוללים בתפיסה. ב-1993 עבר קלארק לשחק עבור אריזונה קרדינלס שם שיחק עד 1994. ב-1995 שיחק במיאמי דולפינס ולאחריה פרש. קלארק נבחר לאחד מ-70 השחקנים הגדולים של הרדסקינס.
ג'ורדן ב' גורפינקל

| --- | --- |

 לידה:  7 ביולי 1967 (בן 57) 
 מדינה:  ארצות הברית 
 שם עט:  Gorf
 יצירות בולטות:  ציפורי הטרף  באטמן: שטח הפקר
 
ג'ורדן ב. גורפינקל (באנגלית: Jordan B. Gorfinkel או Gorf; נולד ב-7 ביולי 1967) ידוע גם בשם גורף, הוא יוצר קומיקס אמריקאי, קריקטוריסט עיתונים. מפיק אנימציה ומוזיקה, בידור ומולטימדיה, סרטונים ואירועים חיים, גורפינקל הוא גם זמר א-קפלה, בעיקר עם הלהקות Beat'achon ו-Kol Zimra.
גורפינקל היה עורך ב-DC קומיקס במשך כמעט עשור, שם ניהל את זיכיון באטמן. התוספות הבולטות ביותר שלו ליקום באטמן כוללות את ציפורי הטרף שעובדה לסדרת טלוויזיה באותו שם משנת 2002, והסרט ציפורי הטרף: והארלי קווין המהממת ובאטמן: שטח הפקר, ששימש השראה לעלייתו של האביר האפל ו"עונה". 5 מסדרת הטלוויזיה גות'האם.
קומיקס

משנת 1996 גורפינקל יוצר וכותב את Everything's Relative, רצועת קומיקס בעיתון שמתפרסמת מדי שבוע בערים גדולים רבים, ביניהם: ניו יורק, מיניאפוליס, אטלנטה, דטרויט ובולטימור.
במשך רוב שנות ה-90 ניהל גורפינקל את זיכיון הקומיקס באטמן ב-DC Comics, תוך תיאום פרסומים, רישוי והפקות קולנוע וטלוויזיה עם ההיסטוריה של 60 השנים של יקום DC.
בשנת 1999 הגה וביים גורפינקל את הסדרה "ארץ הפקר" שהייתה לסיפור הקומיקס הפופולרי ביותר לשנה זו. הוא גם הגה את סדרת הקומיקס המצליחה ציפורי הטרף.
בשנת 2015, גורפינקל הוציא רומן גרפי מקורי בהוצאת Penguin Random House בשם Michael Midas Champion.
בינואר 2019 הוציא גורפינקל את הגדה של פסח מצוירת עם המאייר הישראלי ארז צדוק, בהוצאת קורן ירושלים.
Avalanche Comics Entertainment

ב-2007, הקים גורפינקל את Avalanche Comics Entertainment LLC (ACE), המשתמשת בסיפור מצויר כדי לפתח תוכן בידורי ומיתוג תאגידי. החברה זכתה לשבחים על עבודתה בפיתוח קומיקס עבור "Heroes Happen Here" של מיקרוסופט. בין לקוחות ACE : עליבאבא ("סדרת סרטי אנימציה קצרים"), Clorox ("SuperMoms"), Hasbro (תנ"ך בזיכיון רובוטריקים וחומרי קומיקס סמוכים לסרטים) ונעלי Toms.
מוזיקה

גורפינקל היה חבר בשתי להקות מוזיקליות יהודיות, Beat'achon ו-Kol Zimra. הוא גם ארגן את אוסף הכישרונות המוזיקליים האמריקאים והישראלים שהוצגו בפרויקט 'Voices of Israel' ב-2004.
ביוני 2011, הוציא את השיר "Members of the Tribe (M.O.T.)" יחד עם שון אלטמן כחלק מהאקט המוזיקלי-קומדיה שלהם "Simcha & Gorfinkel". השיר מדגיש את הניגודים ברמות מצוות שונות בתוך היהדות. זה מקדם סובלנות וכבוד.
המוזיאון היהודי של מינכן

ב-2005 המוזיאון היהודי של מינכן הזמין את גורפינקל ליצור סדרה של רצועת הקומיקס שלו "Everything's Relative" עבור תערוכת הקבע שלו. מנהל המוזיאון ברנרד פורין רצה ש"מבקרים ילמדו על החיים היהודיים המקומיים, ההיסטוריה והדת". הוא חשב שאמנות קומיקס תהיה צורה טובה להתמודד עם סוגיות עכשוויות ופנה לגורפינקל, העלילה המצוירת, המוצגת בגרמנית ובאנגלית, "חוקרת את הרעיון של יהודי שחוזר לגרמניה דרך הדמות זיידה, המבקרת במינכן בפעם הראשונה מאז שחרורו ממחנה ריכוז".
הערות שוליים

1 2  Kaliroff, Marc (22 בינואר 2020). "A Cataclysmic Event: 'No Man's Land' is The Double-Edged Sword of The Batman Mythos". Goomba Stomp. נבדק ב-13 באפריל 2021. {{cite news}}:  (עזרה)
↑  Comics Sherpa - About JORDAN B. GORFINKEL.
↑  "Michael Midas Champion: Book One by Jordan B. Gorfinkel | PenguinRandomHouse.com". PenguinRandomhouse.com. נבדק ב-2016-03-30..
↑  "Michael Midas Champion Challenges The Superhero Origin Story, Plus Preview". Bleeding Cool Comic Book, Movie, TV News. 14 ביוני 2015. נבדק ב-2016-03-30. {{cite web}}:  (עזרה).
↑  Gustines, George Gene (21 בדצמבר 2018). "Seven Comic Books for This Season (and the Next)". New York Times. נבדק ב-26 בדצמבר 2018. {{cite news}}:  (עזרה).
↑  "Avalanche Comics Entertainment". www.avalanchecomics.com. אורכב מ-המקור ב-2009-04-02. .
↑  "MOT Video". YouTube. ארכיון מ-2021-12-21. נבדק ב-14 ביוני 2011. {{cite web}}:  (עזרה).
↑  Axelrod, Toby (1 באפריל 2007). "Cartoon exhibit brings artist past his fears, into Germany". The Jerusalem Post. נבדק ב-7 באפריל 2021. {{cite news}}:  (עזרה).
↑  Sangiacomo, Michael (21 במאי 2007). "Comic belief". The Plain Dealer. נבדק ב-7 באפריל 2021. {{cite news}}:  (עזרה).
| --- | --- |
בקרת זהויות :  NLI: 987007313685505171  PLWABN: 9811567221105606  ISNI: 0000 0001 1738 9735  LCCN: no00009493  SUDOC: 189875534  VIAF: 4469524   WorldCat (עם VIAF): 4469524
ג'ק וורנר

| --- | --- |

 לידה:  2 באוגוסט 1892 לונדון, קנדה 
 פטירה:  9 בספטמבר 1978 (בגיל 86) הוליווד, לוס אנג'לס, ארצות הברית 
 שם לידה:  Jacob Warner 
 מדינה:  ארצות הברית 
 מקום קבורה:  בית הקברות בית שלום 
 השכלה:  אוניברסיטת דרום קליפורניה 
 תקופת הפעילות:  1918–1973 (כ־55 שנים) 
 מפלגה:  המפלגה הרפובליקנית 
 השקפה דתית:  יהדות 
 פרסים והוקרה:  פרס אוסקר לסרט הטוב ביותר (1963)  פרס דוד די דונטלו להפקה זרה (1965)  היכל התהילה של קליפורניה (2012)  שדרת הכוכבים של קנדה (2004)  פרס הזיכרון על שם אירווינג ת'אלברג (1965)  פרס דוד די דונטלו להפקה זרה (1957)  פרס גלובוס הזהב לסרט הטוב ביותר - קומדיה או מוזיקלי (1958)  פרס גלובוס הזהב לסרט הטוב ביותר - קומדיה או מוזיקלי (1964)  גלובוס הזהב על שם ססיל ב. דה-מיל (1955)  כוכב בשדרת הכוכבים בהוליווד 
 
ג'ק וורנר (באנגלית: Jack Warner;‏ 2 באוגוסט 1892 – 9 בספטמבר 1978) היה מפיק יהודי-אמריקאי, ממקימי אולפני האחים וורנר.
ביוגרפיה

וורנר נולד כ"יעקב לאונרד וורנר" בעיר לונדון, בחבל אונטריו שבקנדה, הצעיר מבין 12 ילדיהם של זוג המהגרים יהודים פולנים, בנימין וונסל (שלאחר שהיגר לאמריקה שינה את השם לוורנר), ופרל-לאה לבית איכלבאום.
המשפחה נכנסה בשנת 1905 לעסקי הסרט האילם, כאשר וורנר ואחיו הבוגרים הארי, אלברט וסם רכשו חברת הפצה. בשנת 1912 החלו האחים בהפקת סרטים ובשנת 1917 ייסדו את אולפני האחים וורנר.
במשך שנים ניסו ג'ק וסם וורנר למצוא טכנולוגיה שתאפשר יצירת סרט מדבר. בשנת 1925 הם הפיקו את הסרט המדבר הראשון, "זמר הג'אז", בכיכובו של אל ג'ולסון. האולפנים שלהם שמרו על מעמד בכורה בהוליווד לצד אולפנים כ"MGM", כשהם שומרים על בלעדיות לפי "שיטת האולפנים" או "שיטת הכוכבים" על כוכבים כהמפרי בוגרט ובטי דייוויס.
בשנת 1950 ביצע ג'ק וורנר השתלטות על האולפנים כששכנע את אחיו למכור את המניות שלהם ובסתר קנה את המניות.
בשנת 1936 נישא וורנר לאן בויאר, אמה של השחקנית ג'וי פייג' מנישואיה הקודמים לשחקן הסרט האילם דון אלוארדו. נישואים אלו נמשכו 42 שנים עד מותו של וורנר.
וורנר שירת בצבא האמריקני במלחמת העולם השנייה והגיע לדרגת לוטננט קולונל.
וורנר הפיק שלושה סרטים אשר זכו בפרס אוסקר לסרט הטוב ביותר: "חייו של אמיל זולא" (1937), "קזבלנקה" (1942) ו"גבירתי הנאווה" (1964), עליו קיבל אישית את הפרס.
הקריירה של וורנר ארכה כ-45 שנה, שיא של זמן ביחס לאילי קולנוע אחרים.
לאורך הקריירה שלו, הוא נתפס כדמות מסתורית ומרובת סתירות. למרות שהיה רפובליקני מובהק, וורנר עודד הפקות שקידמו את תוכנית הניו-דיל של הנשיא הדמוקרטי פרנקלין דלאנו רוזוולט. הוא התנגד לפשיזם אירופאי ומתח ביקורת על גרמניה הנאצית גם לפני מעורבותה של אמריקה במלחמת העולם השנייה. התנגד לקומוניזם, אחרי המלחמה. בעת המקארתיזם, וורנר מסר מרצונו שמות של אנשי קולנוע שנחשדו בנטיות קומוניסטיות. למרות הדימוי הציבורי השנוי במחלוקת שלו, הוא נשאר בעל כוח בתעשיית הקולנוע עד לפרישתו בשנות ה-70 המוקדמות.
לקראת סוף שנת 1973 נראו סימנים של בלבול אצל ג'ק. זמן קצר לאחר מכן הלך לאיבוד בתוך הבניין של החברה. מאורעות אלו הביאו אותו לפרישה. בשנת 1974, סבל משבץ שהותיר אותו עיוור ומוחלש. במהלך השנים הבאות, הוא איבד בהדרגה את היכולת לדבר. לבסוף, ב-13 באוגוסט 1978 אושפז בבית החולים, שם מת מדלקת בלב ב-9 בספטמבר כשהוא בן 86 שנים. טקס ההלוויה נערך בבית הכנסת שבו רבים מבני המשפחה היו חברים. הוא נקבר בבית הקברות בית שלום במזרח לוס אנג'לס.
הוא השאיר אחריו הון של 15,000,000 דולר, אשר אותם הוריש לאלמנתו, אן. חלק קטן מההון (200,000 דולר) הלכו לבנו המנוכר, ג'ק ג'וניור.
ראו גם

הארי וורנר
אלברט וורנר
סם וורנר
ג'ורדן בל

| --- | --- |

 לידה:  7 בינואר 1995 (בן 29) לוס אנג'לס, קליפורניה, ארצות הברית
 עמדה:  פאוור פורוורד, סנטר
 גובה:  2.03 מטרים
 מספר:  20
 מכללה:  אוניברסיטת אורגון
 דראפט:  בחירה מספר 38, 2017 שיקגו בולס
 קבוצות כשחקן
 2017–2019 2019–2020 2020 2021 2021:  גולדן סטייט ווריורס מינסוטה טימברוולבס ממפיס גריזליס וושינגטון ויזארדס גולדן סטייט ווריורס
 הישגים כשחקן
 זכייה באליפות ה-NBA‏ (2018)
ג'ורדן טרני בל (באנגלית: Jordan Trennie Bell; נולד ב-7 בינואר 1995) הוא כדורסלן אמריקאי, המשחק בעמדות הפאוור פורוורד והסנטר.
קריירת מכללות

בל נולד בלוס אנג'לס שבקליפורניה, וגדל בלונג ביץ' הסמוכה. בין השנים 2013–2017 למד באוניברסיטת אורגון, ובשלוש עונותיו בקבוצת הכדורסל שלה העמיד ממוצעים של 7.8 נקודות, 6.8 ריבאונדים ו-2.2 חסימות למשחק. בעונת 2016/2017 הוביל את הקבוצה למעמד פיינל פור טורניר אליפות המכללות, בפעם השנייה בלבד בתולדותיה, לצדם של שחקני ה-NBA לעתיד דילון ברוקס, טיילר דורסי וכריס בושיי. במשחק רבע הגמר הצטיין בל במיוחד, כאשר קלע 11 נקודות (ב-83% מהשדה), אסף 13 ריבאונדים, חסם 8 פעמים ומסר 4 אסיסטים בניצחון קבוצתו מול אוניברסיטת קנזס. במשחק חצי הגמר מול אוניברסיטת קרוליינה הצפונית הציג בל עוד משחק טוב, עם 13 נקודות (ב-71%), 16 ריבאונדים ו-4 חסימות, אך אורגון הפסידה בתוצאה 76–77. בסיום אותה עונה זכה בל בתואר שחקן ההגנה של מחוז Pac-12, ונבחר לחמישייה השנייה של העונה במחוז.
קריירת משחק מקצועית

בדראפט ה-NBA‏ 2017 נבחר בל בבחירה ה-38 על ידי שיקגו בולס, ומיד הועבר בטרייד לגולדן סטייט ווריורס. ב-22 בדצמבר 2017 קלע שיא קריירה של 20 נקודות, בניצחון קבוצתו מול לוס אנג'לס לייקרס. לאורך עונת הרוקי שלו קלע 4.6 נקודות בממוצע למשחק, ובשלב הפלייאוף שותף ב-17 מתוך 21 משחקי קבוצתו, כמחליפם מהספסל של ג'בייל מגי ודריימונד גרין, וסייע לווריורס לזכות באליפות ה-NBA. בארבעת משחקי הגמר מול קליבלנד קאבלירס, אשר בכולם ניצחה גולדן סטייט, רשם בל ממוצעים של 5.8 נקודות ו-3.3 ריבאונדים למשחק. בעונה העוקבת העפיל עם הווריורס לגמר ה-NBA פעם נוספת, אולם הפעם הפסידה הקבוצה בתוצאה 2–4, מול טורונטו ראפטורס.
לקראת עונת 2019/2020 חתם בל על חוזה לעונה אחת במינסוטה טימברוולבס. ב-27 משחקיו בקבוצה זכה לכ-9 דקות בממוצע למשחק בלבד, ותרם 3.1 נקודות למשחק.
ב-5 בפברואר 2020 נשלח בטרייד ליוסטון רוקטס, ויום לאחר מכן הועבר בטרייד נוסף לממפיס גריזליס, בתמורה לברונו קבוקלו ובחירת דראפט עתידית. כחודש לאחר מכן שוחרר בל מהקבוצה, על מנת לפנות מקום בסגל להחתמתו של אנתוני טוליבר.
ב-11 במרץ 2020 הצטרף לקבוצת קפיטל סיטי גו-גו מליגת הפיתוח של ה-NBA.
ביוני 2020 חתם על חוזה בקליבלנד קאבלירס. לקראת עונת 2020/2021 הועבר בטרייד ללוס אנג'לס לייקרס, ומיד שוחרר ממנה.
בינואר 2021 חתם בל על חוזה של עשרה ימים בוושינגטון ויזארדס.
במאי 2021 חתם בחזרה בגולדן סטייט ווריורס, הפעם במסגרת "חוזה כפול".
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | גולדן סטייט | 57 | 13 | 14.2 | 0.627 | 0.000 | 0.682 | 3.6 | 1.8 | 0.6 | 1.0 | 4.6 |
| 2018/2019 | גולדן סטייט | 68 | 3 | 11.6 | 0.516 | 0.000 | 0.610 | 2.7 | 1.1 | 0.3 | 0.8 | 3.3 |
| 2019/2020 | מינסוטה | 27 | 0 | 8.7 | 0.533 | 0.222 | 0.568 | 2.9 | 0.5 | 0.1 | 0.4 | 3.1 |
| 2019/2020 | ממפיס | 2 | 0 | 10.5 | 0.429 | 0.667 | 1.000 | 1.5 | 1.0 | 0.5 | 0.5 | 5.0 |
| קריירה |  | 154 | 16 | 12.0 | 0.565 | 0.222 | 0.638 | 3.1 | 1.3 | 0.4 | 0.8 | 3.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | גולדן סטייט | 17 | 0 | 10.2 | 0.531 | 0.000 | 0.500 | 2.8 | 0.9 | 0.4 | 0.5 | 2.4 |
| 2018/2019 | גולדן סטייט | 15 | 2 | 7.1 | 0.548 | 0.000 | 0.700 | 1.3 | 0.7 | 0.3 | 0.5 | 2.7 |
| קריירה |  | 32 | 2 | 8.7 | 0.540 | 0.000 | 0.583 | 2.1 | 0.8 | 0.3 | 0.5 | 2.6 |
הערות שוליים

↑  סטטיסטיקות המכללות של בל, באתר sports-reference.com
↑  סטטיסטיקות המשחק בין אורגון לקנזס, באתר sports-reference.com
↑  סטטיסטיקות המשחק בין אורגון ל-UNC, באתר sports-reference.com
↑  ביוגרפיה של בל, באתר קבוצת אוניברסיטת אורגון
↑  רשימת הנבחרים בדראפט 2017, באתר basketball-reference.com
↑  סטטיסטיקות המשחק בין הווריורס ללייקרס, באתר basketball-reference.com
↑  בל חותם על חוזה במינסוטה, באתר הקבוצה, 11 ביולי 2019
↑  יוסטון מצרפת את בל וקובינגטון, באתר הקבוצה, 5 בפברואר 2020
↑  ממפיס מצרפת את בל, באתר הקבוצה, 6 בפברואר 2020
↑  ממפיס משחררת את בל ומחתימה את טוליבר, באתר הקבוצה, 2 במרץ 2020
↑  בל מצטרף לקפיטל סיטי, באתר הקבוצה, 11 במרץ 2020
↑  בל ודין וייד חותמים על חוזים בקליבלנד, באתר הקבוצה, 30 ביוני 2020
↑  הלייקרס מצרפים את בל ומקיני, באתר הקבוצה, 23 בנובמבר 2020
↑  הלייקרס משחררים את ג'ורדן בל, באתר הקבוצה, 24 בנובמבר 2020
ג'נובבה אנונמה

| --- | --- |

 לידה:  19 באפריל 1989 (בת 35) מלאבו, גינאה המשוונית 
 מידע כללי
 מדינה:  גינאה המשוונית 
 גובה:  1.7 מטרים
 ספורט
 ענף ספורט:  כדורגל 
 תקופת הפעילות:  מ-2002 
 
ג'נובבה אנונמה נזה (באנגלית: Genoveva Añonma Nze;‏ נולדה ב-19 באפריל 1989) היא כדורגלנית מגינאה המשוונית המשחקת כחלוצה בקבוצת פורטלנד ת'ורנס האמריקנית.
קריירה

ג'נובבה אנונמה נולדה בבירת גינאה המשוונית, מלאבו. בשנת 2002 כבר החלה לשחק בקבוצה המקומית של העיר. בשנת 2006 היא עברה לשחק לתקופה קצרה בקבוצה הדרום אפריקאית - "סאנדוונס" ולאחר מכן חזרה למלאבו. שנתיים לאחר מכן, באליפות אפריקה שאירחה גינאה המשוונית, היא הובילה את נבחרתה לזכייה ראשונה בתואר, תוך כדי שהיא כובשת את שער הניצחון במשחק הגמר מול דרום אפריקה. בנוסף, היא סיימה כשחקנית המצטיינת וכמלכת השערים (6 כיבושים) של הטורניר.
בינואר 2009, אנונמה ביצעה את קפיצת המדרגה לה ייחלה וחתמה ביינה מהבונדסליגה הגרמנית. באותה שנה היא אף הייתה אחת משלוש המועמדות לפרס כדורגלנית השנה באפריקה, אך לא זכתה בתואר. ב-15 במרץ 2009, במשחק נגד וולפסבורג, היא כבשה את שער הבכורה שלה בליגה, ובסיום העונה סיימה כמלכת השערים של קבוצתה.
לקראת גביע העולם 2011, שאליו העפילה גינאה המשוונית בפעם הראשונה, הואשמו אנונמה ושתי חברות נבחרת נוספות בהיותן גברים. ההאשמות הופנו מצד התאחדויות הכדורגל של ניגריה, קמרון וגאנה והן דרשו מקונפדרציית הכדורגל של אפריקה לבצע בדיקת מגדר לשלוש השחקניות כדי לוודא שהן אכן נשים. אנונמה עברה את הבדיקה, אך שתי חברותיה נופו מהנבחרת בלי שנודעו פרטי הבדיקות. בטורניר עצמו סיימה גינאה המשוונית במקום האחרון בבית, בלי שהשיגה אף נקודה אחת. למרות זאת, אנונמה - שכבשה את שני השערים היחידים של הנבחרת בטורניר, נבחרה לקבוצת המצטיינות של האליפות, ובכך הייתה לשחקנית האפריקאית הראשונה שמגיעה להישג זה.
מיד לאחר גביע העולם, חתמה אנונמה באלופת גרמניה - טורבינה פוטסדאם. ב-21 באוגוסט 2011, היא ערכה את הופעת הבכורה שלה בקבוצה ואף כבשה צמד שערים. בסיום העונה היא זכתה עם פוטסדם באליפות הליגה, וסיימה כמלכת השערים (22 שערים) של הבונדסליגה. בכך הייתה לשחקנית הלא-גרמנייה הראשונה שזוכה בתואר מלכת השערים של הליגה. בקיץ של אותה שנה היא סיימה כמלכת השערים של אליפות אפריקה והובילה את נבחרתה לזכייה שנייה בטורניר. בעקבות הישגיה הרבים באותה שנה, היא נבחרה לכדורגלנית השנה באפריקה.
הערות שוליים

↑  ‏ בובה של טורניר: סיפורים קטנים על מונדיאל הנשים, באתר nrg, באתר מעריב, 6 ביולי 2011
↑  ‏ Equatorial Guinea drops ‘men’ from women’s soccer team, באתר אל ערביה, 25 ביוני 2011
↑  ‏ Genoveva Anonma is African Women's Player of the year, באתר טורבינה פוטסדאם, 21 בדצמבר 2012
ג'ורדן בלפורט

| --- | --- |

 לידה:  9 ביולי 1962 (בן 62) הברונקס, ארצות הברית 
 מדינה:  ארצות הברית ארצות הברית
 מקום מגורים:  בייסייד 
 השכלה:  אמריקן יוניברסיטי  תיכון בייסייד 
 מעסיק:  ל. פ. רוטשילד, סטראטון אוקמונט 
 jb.online
 
ג'ורדן רוס בלפורט (באנגלית: Jordan Ross Belfort;‏ נולד ב-9 ביולי 1962) הוא סופר יהודי-אמריקאי, מרצה וסוחר מניות בעברו. בשנת 1999 הוא הודה באשמה בנוגע להונאה ולפשעים נוספים הסובבים סביב הרצת מניות וסחר במרמה. בלפורט ישב 22 חודשים בכלא לאחר הסכם טיעון בו קוצר עונשו בתמורה לחשיפת אישים נוספים הקשורים למרמה ולעבירות. הוא פרסם ספר בשם "הזאב מוול סטריט", שעובד לסרט ואת בן דמותו גילם שם השחקן לאונרדו דיקפריו.
ביוגרפיה

בלפורט נולד בשנת 1962 ברובע הברונקס, ניו יורק, למשפחה יהודית. הוריו ליאה ומקס בלפורט התפרנסו מראיית חשבון, והוא גדל בבייסייד קווינס. לאחר שסיים לימודי בית ספר תיכון וטרם שהחל לימודים במכללה, הוא הרוויח 20,000 דולרים ממכירת גביעי גלידה יחד עם חבר ילדות בשם אליוט לוואנשטרן. למד תואר ראשון בביולוגיה באמריקן יוניברסיטי. הוא תכנן להשתמש בכסף שחסך ממכירת גלידה לצורך מימון לימודי רפואת שיניים במוסד הוותיק ביותר לכך בארצות הברית. הוא פרש מלימודי רפואת השיניים לאחר יום אחד בלבד, זאת לאחר שדיקן הפקולטה אמר לו: "עידן הזהב של רפואת השיניים תם. אם אתה כאן כדי להרוויח הרבה כסף אז אתה במקום הלא נכון".
סוחר במניות > תחילת הדרך

בלפורט החל לעבוד בלונג איילנד כאיש מכירות עצמאי מדלת לדלת למוצרי בשר ודגים. בראיונות שנערכו עמו ובספר שכתב הוא סיפר שהעסק נחל הצלחה גדולה. העסק שלו גדל, הוא החל להעסיק סוכנים ואנשי מכירות ומכר 2.3 טונות של בשר בקר ודגים בשבוע. אולם, עסק זה קרס והוא נאלץ להגיש בקשה לפשיטת רגל בגיל 25. לדבריו, חבר של המשפחה סידר לו ראיון עבודה בתור סוכן מניות מתלמד בחברת ל.פ רוטשילד. אחרי יום שני השחור שאירע בשנת 1987, החברה נכנסה לבעיות כלכליות והם נאלצו לפטר אותו ומספר עובדים נוספים.
סוחר במניות > סטראטון אוקמונט

בלפורט יסד את חברת "סטראטון אוקמונט" כחלק מקבוצת החזקות בשם אוקמונט. החברה שימשה כחדר מסחר בורסאי ומכרה מניות כושלות למשקיעים במרמה שמדובר במניות מצליחות ועולות. בזמן שניהל את החברה, בלפורט ניהל אורח חיים ראוותני שכלל אירוח מסיבות יקרות ושימוש בסמים שהובילו להתמכרותו. בשיאה, החברה העסיקה מעל 1,000 סוחרי מניות (ברוקרים), סחרה במניות ובהשקעות בשווי כולל של מעל מיליארד דולר, והנפיקה לציבור מנייה של חברת הנעלה בשם "סטיב מאדן" (אנ'). מימיה הראשונים של החברה, רשויות החוק עקבו אחר פעילותה ואחר עובדיה. סגירת החברה ומעלליה הולידו מספר סרטים הוליוודים, ביניהם הסרט "הזאב מוול סטריט".
הרשות האמריקאית למסחר בניירות ערך החלה לנקוט בהליכים משפטיים כנגד החברה, הליכים שהובילו לסגירתה בשנת 1996. בלפורט הועמד לדין בגין סעיפי מרמה והונאה בניירות ערך ובגין הלבנת כספים.
הוא נידון ל-22 חודשי מאסר במתקן הכליאה בקליפורניה לאחר הסכם טיעון שחתם מול ה-FBI. סיבת המאסר הייתה הרצת המניות וכל מעשי ההונאה שהובילו להפסד כספי המשקיעים בשווי כולל של 200 מיליון דולרים. בית המשפט הורה לבלפורט להחזיר 110.4 מיליון דולרים לאנשים שהונה. הוא חלק את תא המאסר שלו עם טומי צ'ונג בזמן שהמתין לפסק הדין, וצ'ונג שכנע אותו לכתוב ספר שבו יספר על חוויותיו כסוחר בבורסה. השניים שמרו על קשר גם לאחר תום ריצוי מאסרם, ובלפורט ציין את צ'ונג כמי שהשפיע עליו לפנות לדרך אחרת ולהתפרנס מכתיבה ומהרצאה בפני קהל. באחת מהרצאותיו, הרצאה שנערכה בדובי ב-19 במאי 2014 הוא סיפר לקהל:
"נעשיתי חמדן...חמדנות אינה דבר טוב. אמביציה היא טובה, תשוקה היא טובה. תשוקה משגשגת. המטרה שלי היא לתת יותר משאני מקבל, זוהי צורה בת-קיימא של הצלחה..תשעים וחמישה אחוזים מהעסק היה לגטימי...הכל היה עניין של מסחר בשוק ההון. הכל היה לגיטימי וללא נגיעה להרצת מניות."
אנשי התביעה במשפט חלקו על דברים אלה ואמרו: "סטראטון אוקמונט לא הייתה חברה אמיתית בוול סטריט, מכל צד המשתמע מכך".